
NR. SC2018-13604/11.06.2018
RAPORT DE SPECIALITATE

privind aprobarea participării Municipiului Timişoara, în calitate de partener, în cadrul Proiectului „REDISCOVER - Rediscover, expose and exploit the concealed Jewish heritage of the Danube Region” în cadrul Programului Transnațional Dunărea 2014-2020 al Comisiei Europene (fonduri FEDR) şi a contribuţiei Municipiului Timişoara în acest proiect

Având în vedere Expunerea de motive nr. SC2018-13603/11.06.2018 a Primarului Municipiului Timişoara şi Proiectul de hotărâre privind aprobarea participării Municipiului Timişoara, în calitate de partener, în cadrul Proiectului „REDISCOVER - Rediscover, expose and exploit the concealed Jewish heritage of the Danube Region”,  prin care se propune:

· aprobarea participării Municipiului Timişoara, în calitate de partener, în cadrul Proiectului “REDISCOVER - Rediscover, expose and exploit the concealed Jewish heritage of the Danube Region”, în vederea accesării de fonduri nerambursabile prin Programul Transnațional Dunărea 2014-2020  al Comisiei Europene
· aprobarea valorii totale a bugetului propus pentru Municipiul Timişoara în sumă de 171.158,05 Euro, pentru implementarea Proiectului prevăzut la Art. 1, defalcat pe surse de finanţare, după cum urmează:

- contribuţia FEDR (asistenţă financiară nerambursabilă) de 85% - în valoare de 145.484,34 Euro;

-  cofinanţare naţională prin MDRAPFE de 13% - în valoare de 22.250,55 EUR;
- contribuţia proprie de 2% - în valoare de 3423,16 EUR din bugetul local al Municipiului Timişoara.

· aprobarea alocării în bugetul local a contravalorii în lei a sumei de 171.158,05 EUR ce constituie cheltuieli eligibile, reprezentând valoarea integrala corespunzătoare părţii proprii de proiect pe care şi-o asumă Municipiul Timişoara în cadrul proiectului prevazut la Art. 1, precum şi a cheltuielilor neeligibile sau conexe aferente acestui proiect care pot apărea pe parcursul implementării proiectului;
· contribuţia FEDR şi cofinanţarea naţională se vor recupera conform OG 29/2015;

În luna mai 2018, Autoritatea de Management a Programului Transnațional Dunărea 2014-2020 a informat liderul de proiect (Municipiul Szeged din Ungaria) că proiectul REDISCOVER a fost aprobat de către Comitetul de Monitorizare, scrisoarea de accept fiind apoi înaintată partenerilor și înregistrată de Municipiul Timișoara cu nr. CDD2018-261/13.06.2018. Acordul de parteneriat a fost semnat la începutul lunii iunie 2018.
Prezentăm obiectivele și activitățile proiectului “REDISCOVER - Rediscover, expose and exploit the concealed Jewish heritage of the Danube Region”:
Obiectivul general al proiectului este: utilizarea potențialului patrimoniului  cultural evreiesc al orașelor partenere, în prezent nedescoperit,  și dezvoltarea unor soluții în domeniul turismului bazate pe vizibilitate, accesibilitate și durabilitate.
       Obiectivele specifice pentru toţi partenerii, sunt:
            - elaborarea unor modele eficiente și durabile de implicare comunitară, cu scopul  recunoașterii valorii patrimoniului cultural evreiesc ca instrument de dezvoltare urbană; 
- dezvoltarea unor produse și servicii culturale care au ca sursa comunitatea locală, prin valorificarea patrimoniului cultural evreiesc;
- crearea în regiunea danubiană a unei rețele durabile de orașe și de organizații care au ca obiect de activitate patrimoniul cultural.
Principalele activităţi ale proiectului vor fi :

- Un studiu al patrimoniului material și imaterial al comunității evreiești;
- Elaborarea unei baze de date a patrimoniului cultural evreiesc din orașele partenere;

- Dezvoltarera, armonizarea și integrarea atracțiilor turistice comune;
- Dezvoltarea instrumentelor de sprijin a turismului cultural în orașele partenere;
- Crearea unor rute turistice tematice transfrontaliere;

- Implementarea conceptului de « walkshop » (workshop organizat în aer liber, sub forma unei plimbări, care permite o abordare mai profundă a aspectelor culturale, turistice și de patrimoniu);

- Elaborarea unui Plan de Acțiune transnațional privind patrimonial cultural evreiesc;

- Elaborarea Strategiei Comune de Vizibilitate;

- Elaborarea unui Manual de valorizare a patrimoniului cultural evreiesc.
Activitățile propuse sunt eligibile în conformitate cu Ghidul Solicitantului aferent celui de-al doilea apel de proiecte din cadrul Programului Transnațional Dunărea 2014-2020.
Bugetul total a proiectului este de 1.846.346,45 Euro, din care contribuţia FEDR este de 1.569.394,48 Euro. 
Pentru Municipiul Timişoara bugetul aprobat este de 171.158,05  Euro, din care contribuţia FEDR este de 145.484,34  Euro (85%  din bugetul pentru Timişoara). 

Municipiul Timişoara va suporta o cotă parte de 15% din suma de 171.158,05 euro, respectiv 25.673,71 euro. 

Municipiul Timişoara va putea solicita cofinanţarea proiectului în proporţie de 13% de la bugetul de stat al României, respectiv 22.250,55 Euro, după primirea ultimei tranşe de finanţare din fonduri FEDR, în baza unui contract de cofinanţare ce va fi semnat ulterior, în conformitate cu OG 29/2015 privind gestionarea şi utilizarea fondurilor externe nerambursabile şi a cofinanţării publice naţionale, pentru obiectivul Cooperare teritorială europeană. 

În concluzie, pentru a realiza activităţile propuse în cadrul proiectului REDISCOVER, este posibilă accesarea de fonduri nerambursabile în cadrul Programului Transnațional Dunărea 2014-2020 al Comisiei Europene, cu respectarea criteriilor de eligibilitate stabilite de finanţator,  în temeiul actelor normative menţionate în preambulul Proiectului de hotărâre: Programul Transnațional Dunărea 2014-2020 adoptat de către Comisia Europeană la 20.08.2015 ; Legea  nr. 215/2001 privind administraţia publică locală-art. 36, alin.(2), lit. e), alin.(7) lit. a) şi art. 45; Legea nr. 500/2002, a finanţelor publice; Legea nr. 273/2006 cu privire la finanţele publice locale; Ordonanţa Guvernului nr. 29/2015 privind gestionarea şi utilizarea fondurilor externe nerambursabile şi a cofinanţării publice naţionale, pentru obiectivul „Cooperare teritorială europeană”, în perioada 2014-2020, precum şi normele de punere în aplicare).

Prezentul raport fundamentează proiectul de hotărâre din punct de vedere al posibilității accesării de fonduri europene nerambursabile în domeniul identificat prin Expunerea de motive nr. SC2018-13603/11.06.2018, nu-l fundamentează din punct de vedere economic şi al legalităţii şi nu stabileşte necesitatea şi oportunitatea adoptării proiectului de hotărâre conform Legii 215/2001.

Având în vedere prevederile legale expuse în prezentul raport, apreciem că proiectul de hotărâre privind aprobarea participării Municipiului Timişoara, în calitate de partener, în cadrul Proiectului „REDISCOVER - Rediscover, expose and exploit the concealed Jewish heritage of the Danube Region”, îndeplineşte condiţiile pentru a fi supus dezbaterii şi aprobării plenului consiliului local. 

